INTUCH แกร่งกว่าตลาด โบรกฯ ชี้ให้ปันผลสูง แนวโน้ม Outperform
 INTUCH ณ เวลา 11.05 น. ราคาทรงตัวอยู่ที่ 78.25 บาท สูงสุดที่ 78.75 บาท ต่ำสุดที่ 78.25 บาท มูลค่าซื้อขายที่ 314.29 ล้านบาท ขณะที่ดัชนีตลาดหุ้นไทยโดยรวมลบ 0.55%
25 พ.ค. 2558

ผู้สื่อข่าวรายงานว่า ราคาหุ้นบริษัท อินทัช โฮลดิ้งส์ จำกัด (มหาชน) หรือ INTUCH ณ เวลา 11.05น. ราคาทรงตัวอยู่ที่ 78.25 บาท สูงสุดที่ 78.75 บาท ต่ำสุดที่ 78.25 บาท มูลค่าซื้อขายที่ 314.29 ล้านบาท ขณะที่ดัชนีตลาดหุ้นไทยโดยรวมลบ 0.55%
 
บล.เมย์แบงก์ กิมเอ็ง (ประเทศไทย) ระบุในบทวิเคราะห์ว่า แนะนำ “ทยอยสะสม” INTUCH ราคาเหมาะสม 114 บาท โดยระบุว่าหุ้นที่ให้ผลตอบแทนจากเงินปันผลสูงจะ Outperform ตลาดได้ในระยะนี้ เนื่องจากภาวะตลาดที่ผันผวน และอัตราดอกเบี้ยในประเทศอยู่ในระดับต่ำเป็นปัจจัยหนุนหุ้นกลุ่มเงินปันผลสูง และคาดการณ์เงินปันผลปี 2558 หุ้นละ 5.29 บาท คิดเป็นผลตอบแทนจากเงินปันผล 6.8%
ทั้งนี้ฝ่ายวิจัยคงมุมมองเชิงบวกต่อภาพระยะกลางของหุ้นกลุ่มสื่อสารจากการประมูล 4G ในช่วงปลายปี และเชื่อว่าจะเป็นปัจจัยสำคัญที่ปลดล๊อกความกังวลเรื่องคลื่นความถี่ของ ADVANC ที่จะหมดอายุสัมปทานลงในปี 2558